PMIndiaData/PMIndiaSum huggingface dataset:
பாராலிம்பிக்ஸ் போட்டியில் ஆண்களுக்கான உயரம் தாண்டுதல் டி47 பிரிவில் வெள்ளிப் பதக்கம் வென்ற நிஷாத் குமாருக்கு பிரதமர் வாழ்த்து

டோக்கியோவில் நடைபெறும் பாராலிம்பிக்ஸ் போட்டியில் ஆண்களுக்கான உயரம் தாண்டுதல் டி47 பிரிவில் வெள்ளிப் பதக்கம் வென்ற நிஷாத் குமாருக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள சுட்டுரைச் செய்தியில், “டோக்கியோவிலிருந்து மேலும் ஒரு மகிழ்ச்சிகரமான செய்தி வந்துள்ளது! ஆண்களுக்கான உயரம் தாண்டுதல் டி47 பிரிவில் நிஷாத் குமார் வெள்ளிப் பதக்கத்தை வென்றது அளவற்ற மகிழ்ச்சியை அளிக்கிறது. தலைசிறந்த திறமை மற்றும் உறுதித் தன்மையுடன் பாராட்டத்தக்க தடகள வீரராக அவர் திகழ்கிறார். அவருக்கு வாழ்த்துகள்”, என்று குறிப்பிட்டுள்ளார்.
இந்தியா போர்ட்ஸ் க்ளோபல் லிமிடெட் நிறுவனத்துக்கு டிபிஈ விதிமுறைகளில் விலக்கு அளிக்கும் முன்மொழிவுக்கு மத்திய அமைச்சரவை ஒப்புதல்

இந்தியா போர்ட்ஸ் க்ளோபல் நிறுவனத்துக்கு இடஒதுக்கீடு கண்காணிப்பு கொள்கைகள் தவிர்த்து, டிபிஈ விதிமுறைகளில் இருந்து விலக்கு அளிப்பதற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது. ஜவஹர்லால் நேரு துறைமுகப் பொறுப்புக்கழகம், தீன்தயாள் துறைமுகப் பொறுப்புக்கழகம் (முன்பு காண்ட்லா துறைமுகப் பொறுப்புக்கழகம்) ஆகியவை சேர்ந்து உருவாக்கிய சிறப்பு நோக்க நிறுவனமான ஐபிசிஎல், 2013 ஆம் ஆண்டின் நிறுவனங்கள் சட்டத்தின்கீழ், ஒருங்கிணைக்கப்பட்டுள்ளது. ஈரானில் உள்ள ஷாகித் பெஹஸ்தி சாபஹர் துறைமுகத்தை உருவாக்கி பராமரிப்பதற்கான நிறுவனமாகிய இது, மத்திய கப்பல் துறை அமைச்சகத்தின் நிர்வாகக் கட்டுப்பாட்டில் இயங்கும். சாபஹர் துறைமுகம், நாட்டின் முக்கியமான முதல் அந்நியத் துறைமுகத் திட்டம் என்பதால், அதனை நிர்வகிக்கும் நிறுவனமாக ஐபிஜிஎல்-ஐ அனுமதிப்பது அவசியத் தேவையாகும். மத்திய கப்பல் துறை அமைச்சகம், வெளியுறவு அமைச்சகம் ஆகியவற்றின் அறிவுறுத்தலின்படி இந்த நிறுவனம் இயங்கும்.
பயன்களின் பட்டியல்: மாலத்தீவு அதிபரின் இந்திய பயணம்

திட்டங்களின் ஆய்வு: 1. நிரந்தர வேலைகளின் தொடக்கத்தைக் குறிக்கும் இந்தியாவின் 500 மில்லியன் அமெரிக்க டாலர் உதவியோடு மேற்கொள்ளப்பட்டு வரும் கிரேட்டர் மேல் இணைப்பு திட்டத்தின் முதல் கான்கிரீட் ஊற்றுதல். 2. 227 மில்லியன் அமெரிக்க டாலர் என்ற இந்தியாவின் நிதி உதவியுடன் ஹுல்ஹுமாலே-வில் அமைக்கப்பட்டு வரும் 4000 சமூக வீடுகளின் வளர்ச்சிப் பணிகள் குறித்த ஆய்வு. 3. இந்திய மாலத்தீவு மேம்பாட்டு ஒத்துழைப்பின் வளர்ச்சி நிலை. ஒப்பந்தங்கள்/ புரிந்துணர்வு ஒப்பந்தங்கள் பரிமாற்றம்: 1. இந்தியாவின் தேசிய ஊரக மேம்பாட்டுக் கழகம், பஞ்சாயத்து ராஜ் மற்றும் மாலத்தீவின் உள்ளூர் அரசு ஆணையத்திற்கு இடையே உள்ளூர் மன்றங்கள் மற்றும் மகளிர் மேம்பாட்டு ஆணையத்தின் உறுப்பினர்களுக்கு திறன் கட்டமைப்பு மற்றும் பயிற்சிக்கான புரிந்துணர்வு ஒப்பந்தம். 2. பெருங்கடல் தகவல் சேவைகளுக்கான இந்திய தேசிய மையம், மாலத்தீவின் மீன்வள அமைச்சகம் இடையே சாத்தியமான மீன்பிடி மண்டல முன்னறிவிப்பு திறன் மேம்பாடு மற்றும் தரவு பகிர்வு, கடல்சார் அறிவியல் ஆராய்ச்சி ஆகியவற்றில் ஒத்துழைப்புக்கான புரிந்துணர்வு ஒப்பந்தம். 3. இந்தியா மற்றும் மாலத்தீவின் தேசிய பேரிடர் மேலாண்ம ஆணையங்களிடையே பேரிடர் மேலாண்மைத் துறையில் ஒரு புரிந்துணர்வு ஒப்பந்தம். 4. மாலத்தீவில் காவல் உள்கட்டமைப்பிற்காக 41 மில்லியன் அமெரிக்க டாலர் நிதி உதவி அளிப்பதற்கு இந்தியாவின் எக்ஸிம் வங்கி மற்றும் மாலத்தீவின் நிதியமைச்சகம் இடையே ஒப்பந்தம். அறிவிப்புகள்: 1. மாலத்தீவின் உள்கட்டமைப்பு திட்டங்களுக்கு நிதியுதவி அளிப்பதற்கு கூடுதலாக 100 மில்லியன் அமெரிக்க டாலர். 2. 128 மில்லியன் அமெரிக்க டாலர் மதிப்பிலான ஹனிமதூ விமான நிலைய மேம்பாட்டுத் திட்டத்திற்கு ஒப்பந்தம் வழங்குவதற்கான அனுமதி. 3. 324 மில்லியன் அமெரிக்க டாலர் மதிப்பில் குல்ஹிஃபஹ்லு துறைமுக மேம்பாட்டுத் திட்டத்திற்கு ஒப்பந்த புள்ளி தொடங்குவதற்கான அனுமதி. 4. மாலத்தீவில் இருந்து இந்தியாவிற்கு வரியில்லா சூரை மீன் ஏற்றுமதிக்கு அனுமதி. 5. மாலத்தீவு தேசிய பாதுகாப்பு படைக்கு ஏற்கனவே வழங்கியிருந்த ஹுராவி கப்பலுக்கு பதிலாக, மாற்று கப்பல் வழங்குவது. 6. மாலத்தீவு தேசிய பாதுகாப்புப்படைக்கு 24 பயன்பாட்டு வாகனங்களை அன்பளிப்பாக வழங்குதல்.
ஜம்முவில் இந்திய மேலாண்மை நிறுவனத்தை அமைக்க மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையிலான மத்திய அமைச்சரவை ஜம்முவில் இந்திய மேலாண்மை நிறுவனத்தை தற்போதைக்கு பழைய அரசு பொறியியல் தொழில் நுட்பக் கல்லூரியில் 2016 -2017 கல்வி ஆண்டில் அமைக்க இன்று ஒப்புதல் அளித்துள்ளது. இந்த நிறுவனத்தின் தற்காலிக வளாகத்தில் முதல் நான்கு ஆண்டுகளான 2016 முதல் 2020 ஆம் ஆண்டு வரை இத்திட்டத்துக்கு ரூ.61.90 கோடி செலவு பிடிக்கும். இந்த ஆண்டு மேலாண்மை பட்ட மேற்படிப்பு பட்டயப் படிப்பிற்கு 54 இடங்கள் இந்த நிறுவனத்தில் இருக்கும். இந்த எண்ணிக்கை ஒட்டுமொத்தமாக உயர்ந்து நான்காவது ஆண்டின் இறுதியில் 120 ஆக உயரும். இதனிடையே இந்த நிறுவனத்திற்கான வளாகத்தை ஜம்முவிலும் வெளி வளாகத்தை காஷ்மீர் மண்டலத்திலும் அமைக்க நடவடிக்கை எடுக்கப்படும். நிரந்தர வளாகங்களுக்கான விரிவான திட்ட அறிக்கை தயாரிக்கப்பட்டு வருகிறது. இதனை அடுத்து வளாகம் அமைக்கும் பணிகள் தொடங்கும். இந்திய மேலாண்மை நிறுவனத்தின் ஜம்மு சங்கத்தை 1860 சங்கங்கள் பதிவுச் சட்டத்தின்படி அமைப்பதற்கும் மத்திய அமைச்சரவை ஒப்புதல் அளித்த்து. இந்த சங்கம் ஜம்மு இந்திய மேலாண்மையியல் நிறுவனத்தை நிர்வகிக்கும் இச்சங்கத்தின் ஆளுநர்கள் வாரியம் மத்திய அரசால் அமைக்கப்படும். இந்த வாரியம் நிறுவனத்தை நிர்வகிப்பதுடன் இதனை உருவாக்குதல், செயல்படுத்துதல் ஆகியவற்றுக்கும் பொறுப்பு வகிக்கும். இந்த நடவடிக்கை பிரதமர் ஜம்மு காஷ்மீருக்கு அறிவித்த மேம்பாட்டு திட்டத்தொகுப்பில் அடங்கும். இந்த நிறுவனம் ஜம்முவில் திறக்கப்பட உள்ள இந்திய தொழில்நுட்ப நிறுவனம், ஸ்ரீநகர் தேசிய தொழில் நுட்ப நிறுவனத்தை நவீன மயமாக்குதல், காஷ்மீர், ஜம்மு மண்டலங்கள் ஒவ்வொன்றிலும் புதிய எய்ம்ஸ் நிறுவனங்களை துவக்குதல். ஆகிய திட்டங்களுடன் இணைந்து ஜம்மு காஷ்மீர் மாநிலத்தை உயர்தரமான வாழ்விடம் மற்றும் கல்வி வாய்ப்பு கிடைக்கும் இடமாக மாற்றுவதற்கான தேவைகளைச் சந்திக்கும். பின்னணி: இந்திய மேலாண்மையியல் நிறுவனங்கள் மிகச்சிறந்த நிர்வாகவியல் கல்வியை உலக தரத்திற்கு ஈடாக வழங்கக்கூடிய நிறுவனங்களாகும். மேலாண்மையில் கல்வியினை அது சார்ந்த அறிவுத்துறைகளிலும் கல்விப் பயிற்சியை இவை வழங்குகின்றன. தற்போது நாட்டில் 19 இந்திய மேலாண்மையில் நிறுவனங்கள் உள்ளன. இவற்றில் 13 கீழ்க்கண்ட இடங்களில் அமைந்துள்ளன. அகமதாபாத், பெங்களூரு, கொல்கத்தா, லக்னோ, இந்தூர், கோழிக்கோடு, ஷில்லாங், ராஞ்சி, ராய்ப்பூர், ரோட்டக், காசிபூர், திருச்சி, உதய்ப்பூர். மேலும் ஆறு இந்திய மேலாண்மையில் நிறுவனங்கள் 2015ம் ஆண்டிலிருந்து அமிர்தசரஸ், சிர்மார், நாக்பூர், புத்த கயா, சம்பல்பூர், விசாகபட்டினம் ஆகிய இடங்களில் செயல்பட தொடங்கி உள்ளன
கர்நாடக முதலமைச்சராக பதவி ஏற்றுக் கொண்ட திரு பி எஸ் பொம்மைக்கு பிரதமர் வாழ்த்து

கர்நாடக மாநிலத்தின் முதலமைச்சராகப் பதவியேற்றுக் கொண்ட திரு பி எஸ் பொம்மை அவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள சுட்டுரைச் செய்தியில், “கர்நாடகாவின் முதலமைச்சராகப் பதவியேற்றுக்கொண்ட திரு பி எஸ் பொம்மை அவர்களுக்கு வாழ்த்துகள். நீண்டகால சட்டமன்ற, நிர்வாக அனுபவத்தை அவர் பெற்றுள்ளார். நமது அரசால் மாநிலத்தில் மேற்கொள்ளப்படும் அற்புதமான பணிகளை அவர் தொடர்வார் என்று நான் நம்புகிறேன். செயல்திறன்மிக்க பதவிக் காலத்திற்கு நல்வாழ்த்துகள்”, என்று கூறியுள்ளார்.
தாய்லாந்து மன்னர் மேதகு பூமிபால் அதுல்யதேஜ் மறைவுக்கு பிரதமர் இரங்கல்

தாய்லாந்து மன்னர் மேதகு பூமிபால் அதுல்யதேஜ் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார். “நமது காலத்தைய, பெரிய தலைவர்களில் ஒருவரான மன்னர் பூமிபால் அதுல்யதேஜ் மறைவு காரணமாக தாய்லாந்து மக்களுக்கு ஏற்பட்டுள்ள துயரத்தில் இந்திய மக்களுடன் நானும் பங்கேற்கிறேன். மன்னர் பூமிபால் அதுல்யதேஜ் அல்லது ராமா 9, மக்களால் பெரிதும் மதிக்கப்பட்டவர். அவருடைய எண்ணற்ற நலம் விரும்பிகள் மற்றும் குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன்” என்று பிரதமர் கூறியுள்ளார்.
இந்தியாவின் ஐசிஏஐ மற்றும் மலேசியாவின் மிக்பா ஆகியவற்றுக்கு இடையேயான ஒப்பந்தத்திற்கு அமைச்சரவை ஒப்புதல்

பிரதமர் திரு நரேந்திர மோடியின் தலைமையில் இன்று நடைபெற்ற அமைச்சரவைக் கூட்டத்தில், இந்தியாவின் ஐசிஏஐ மற்றும் மலேசியாவின் மிக்பா ஆகியவற்றுக்கு இடையேயான ஒப்பந்தத்திற்கு ஒப்புதல் அளிக்கப்பட்டது. இந்திய பட்டயக் கணக்காளர்கள் நிறுவனமான ஐசிஏஐ மற்றும் மலேசிய பட்டய பொது கணக்காளர்கள் நிறுவனமான மிக்பா ஆகியவற்றுக்கு இடையேயான பரஸ்பர அங்கீகார ஒப்பந்தம், தகுதியுடைய ஐசிஏஐ உறுப்பினர் மிக்பாவிலும், தகுதியுடைய மிக்பா உறுப்பினர் ஐசிஏஐவிலும் இணைந்து கொள்ள வழிவகுக்கும். ஆசிய பசுபிக் பிராந்தியத்திலுள்ள நிறுவனங்களோடு இருதரப்பு கூட்டு ஏற்படுத்திக்கொள்ள ஐசிஏஐ விரும்புகிறது. அதன் ஒரு பகுதியாக மிக்பா உடன் ஒப்பந்தம் செய்ய முடிவெடுக்கப்பட்டுள்ளது. இந்த ஒப்பந்தத்தின் மூலம், உரிய முறையில் ஐசிஏஐ சான்றளித்த நபர்களை மிக்பாவும், அதேபோன்று மிக்பா சான்றளித்த உறுப்பினர்களை ஐசிஏஐவும் ஏற்றுக்கொள்ளும். மேலும் விவரங்களுக்கு இந்த ஆங்கில செய்தி குறிப்பை பார்க்கவும்: https://pib.gov.in/PressReleasePage.aspx?PRID=1666378 —-
பிளைட் லேடினன்ட் மூவாத் அல் கஸாஸ்பே கொலை-பிரதமர் கண்டனம்

பிளைட் லேடினன்ட் மூவாத் அல் கஸாஸ்பேவின் கொலை செய்தி எனக்கு மிகுந்த அதிர்ச்சியும் வருத்தத்தையும் அளித்துள்ளது என்று பிரதமர் திரு. நரேந்திர மோடி ஜார்டன் அரசர் திரு. அப்துல்லா – II இபன் அல்-உசேனுக்கு எழுதிய கடிதத்தில் தெரிவித்துள்ளார். மேலும் பிரதமர் தெரிவித்ததாவது:- தீவிரவாதம் நமக்கு இன்னும் சவாலாக உள்ளது என்பதை இந்த சம்பவம் நினைவு ஊட்டுகிறது. உலக சமூகத்திலிருந்து திடமான பதிலை எதிர்பார்கின்றது. இம்மாதிரியான கொடுமையான, முட்டாள்தனமான மற்றும் கோழைதனமான செயல்களுக்கு நாங்கள் கண்டனம் தெரிவிக்கிறோம். இந்த துயரமான நேரத்தில், வருத்தத்தில் வாடும் குடும்பத்திற்கும், மக்களுக்கும், ஜார்டனின் ஹசிமைட் அரசிற்கும் இந்தியா ஆதரவாக இருக்கும் என்று பிரதமர் தெரிவித்துள்ளார்.
இந்தூரில் பிரவாசி பாரதிய திவாஸ் (வெளிநாடு வாழ் இந்தியர் தினம்) விழாவில் பிரதமர் நாளை பங்கேற்கிறார்

பிரவாசி பாரதிய திவாஸ் (வெளிநாடு வாழ் இந்தியர் தினம்) விழாவை முன்னிட்டு பிரதமர் திரு நரேந்திர மோடி நாளை இந்தூர் வருகிறார். அவர் தனது ட்வீட்டர் பதிவில் தெரிவித்திருப்பதாவது: "பிரவாசி பாரதிய திவாஸ் விழாவை முன்னிட்டு, துடிப்பான நகரமான இந்தூருக்கு நாளை, ஜனவரி 9ஆம் தேதி வருவதை ஆவலுடன் எதிர்நோக்குகிறேன். உலகளவில் தங்களை மேன்மைப்படுத்திக் கொண்ட நமது புலம்பெயர்ந்தோருடனான தொடர்பை ஆழப்படுத்த இது ஒரு சிறந்த வாய்ப்பு."
இமாச்சல பிரதேசத்தின் மாநில தினம் – பிரதமர் வாழ்த்து

இமாச்சல பிரதேசத்தின் மாநில தினத்தை முன்னிட்டு அம்மாநில மக்கள் அனைவருக்கும் பிரதமர் திரு. நரேந்திர மோடி தனது வாழ்த்துகளைத் தெரிவித்துள்ளார். “இமாச்சல பிரதேசத்தின் மாநில தினத்தை முன்னிட்டு அம்மாநில மக்கள் அனைவருக்கும் எனது வாழ்த்துகள். வரும் ஆண்டுகளில் இந்த மாநிலம் தனது வளர்ச்சிப் பாதையில் புதிய உயரங்களை அடையட்டும்” என்று பிரதமர் குறிப்பிட்டுள்ளார்.
15-வது நிதி ஆணையத்தின் எஞ்சிய காலத்தில் வடகிழக்குப் பகுதி மேம்பாட்டு அமைச்சகத்தின் பல்வேறு நல்வாழ்வு திட்டங்களை தொடர்ந்து செயல்படுத்த மத்திய அமைச்சரவை ரூ. 12882.2 கோடியை வழங்குவதற்கு ஒப்புதல்

பிரதமர் திரு நரேந்திர மோடியின் தலைமையில் மத்திய அமைச்சரவைக் கூட்டத்தில், 15-வது நிதி ஆணையத்தின் எஞ்சிய காலத்தில் (2022-23 இருந்து 2025-26 வரையில்) மத்திய வடகிழக்குப் பகுதி மேம்பாட்டு அமைச்சகத்தின் பல்வேறு நல்வாழ்வு திட்டங்களை தொடர்ந்து செயல்படுத்த ரூ. 12882.2 கோடியை வழங்குவதற்கு ஒப்புதல் அளித்துள்ளது.செலவினங்களுக்கான நிதிக் குழு தனது பரிந்துரையில், வடகிழக்கு சிறப்பு உள்கட்டமைப்பு திட்டத்திற்கென ரூ.8139.5 கோடி ஒதுக்கீடு செய்யப்பட்டுள்ளது. 2022-23 முதல் 2025-26 வரையிலான 15 ஆவது நிதி ஆணையத்தின் எஞ்சிய நான்கு ஆண்டுகளுக்கு “பிரதமரின் வடகிழக்குப் பிராந்தியத்திற்கான வளர்ச்சி முன்முயற்சி” என்ற புதிய திட்டத்திற்கு பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது. 100 சதவீதம் மத்திய அரசின் நிதியிலான இந்த புதிய திட்டத்தை வடகிழக்குப் பிராந்திய மேம்பாட்டு அமைச்சகம் அமலாக்கும். இந்த நான்காண்டு காலத்திற்கான திட்ட ஒதுக்கீடு ரூ.6600 கோடியாக இருக்கும். 2025-26-க்குள் திட்டங்களை நிறைவு செய்ய முயற்சி மேற்கொண்டிருப்பதால், இதற்குப் பிறகு முடிக்க வேண்டிய பணிகள் இருக்காது. இதற்கான நிதி ஒதுக்கீடு தொடக்கத்தில் 2022-23 மற்றும் 2023-24 ஆண்டுகளில் அனுமதிக்கப்படும். செலவினம் 2024-25 மற்றும் 2025-26 ஆகிய ஆண்டுகள் வரை தொடரும். இந்த ஆண்டுக்குள் பணிகளை முடிப்பதில் கவனம் செலுத்தப்படும். அடிப்படை கட்டமைப்பு, துணை தொழில்கள், சமூக வளர்ச்சித் திட்டங்கள், வேலைவாய்ப்பை உருவாக்கும் வகையில், இளைஞர்கள் மற்றும் பெண்களுக்கான வாழ்வாதாரத் திட்டங்களை உருவாக்குதல் போன்றவற்றுக்கு “பிரதமரின் வடகிழக்குப் பிராந்தியத்திற்கான வளர்ச்சி முன்முயற்சி” என்ற புதிய திட்டம் வழிவகுக்கும்.
‘இந்தியாவின் மிகச்சிறந்த விளையாட்டு வெற்றி இது’ என்று தாமஸ் கோப்பை 2022 வென்ற குழுவினரிடம் பிரதமர் கூறினார்

தாமஸ் கோப்பையில் வரலாற்றுச் சிறப்புமிக்க வெற்றிபெற்ற இந்திய பேட்மிண்டன் அணியினருடன் பிரதமர் திரு நரேந்திர மோடி இன்று தொலைபேசி மூலம் கலந்துரையாடினார். அணியினரைப் பாராட்டிய பிரதமர் விளையாட்டு பகுப்பாய்வாளர்கள் இது இந்தியாவின் மிகச்சிறந்த விளையாட்டு வெற்றி என்று கணக்கில் கொள்வார்கள் என்றார். இந்த அணி எந்த சுற்றிலும் தோல்வி அடையவில்லை என்பது தமக்கு சிறப்பு மகிழ்ச்சி என்று அவர் கூறினார். எந்த கட்டம் அவர்கள் வெற்றிபெறப் போகிறார்கள் என்ற உணர்வைத் தந்தது என்று விளையாட்டு வீரர்களிடம் பிரதமர் வினவினார். காலிறுதிக்குப் பின் இந்த அணியின் மன உறுதி இறுதிவரை செல்வதற்கு மிகவும் பலமாக இருப்பதைக் கண்டதாகக் கிடாம்பி ஸ்ரீகாந்த் பிரதமரிடம் தெரிவித்தார். அணி உணர்வு உதவி செய்ததாகவும் ஒவ்வொரு வீரரும் தமது 100 சதவீதத் திறனை தந்ததாகவும் பிரதமரிடம் அவர் கூறினார். பயிற்சியாளர்களும் அனைத்து பாராட்டுக்கும் தகுதியானவர்கள் என்று பிரதமர் தெரிவித்தார். நீங்கள் அனைவரும் இத்தகைய சாதனை மிக்க தருணத்தை பெற்றிருக்கிறீர்கள். ஒட்டுமொத்த அணியும் வாழ்த்துக்களுக்கு உரியது. இந்தியாவுக்குத் திரும்பும்போது அவர்களுடன் உரையாடவும் அவர்களின் அனுபவங்களைக் கேட்கவும் தாம் விரும்புவதால் விளையாட்டு வீரர்கள் தங்களின் பயிற்சியாளர்களுடன் தமது இல்லத்திற்கு வருகை தருமாறு பிரதமர் அழைப்பு விடுத்தார். பேட்மிண்டன், டேபிள் டென்னிஸ், நீச்சல் போன்ற விளையாட்டுக்களை மேற்கொண்டுள்ள இளம் சிறார்களுக்கும் வளர்ந்து வரும் விளையாட்டு வீரர்கள் வீராங்கனைகளுக்கும் வெற்றிகரமான அணியின் செய்தியை பிரதமர் கேட்டார். அணியின் சார்பாக பேசிய ஸ்ரீகாந்த், தற்போது இந்தியாவில் விளையாட்டுகளுக்கு மிகச்சிறந்த ஆதரவு இருப்பதாகக் கூறினார். நல்ல பயிற்சியாளர்களும் அடிப்படை வசதிகளும் இருக்கின்றன என்றும் அவர்கள் உறுதியுடன் இருந்தால் சர்வதேச நிலையில் மிகச் சிறப்பான செயல்பாட்டை வெளிப்படுத்த முடியும் என்றும் அவர் கூறினார். நூறு சதவீத அர்ப்பணிப்புடன் பணி செய்தால் நிச்சயம் அவர்கள் வெற்றி பெறுவார்கள் என்று கிடாம்பி ஸ்ரீகாந்த் கூறினார். ஒரு சவாலான பணியாக இருக்கும் விளையாட்டில் அவர்களை ஊக்கப்படுத்தியதற்காகவும் இறுதிவரை அவர்களுக்குத் துணைநின்றதற்காகவும் விளையாட்டு வீரர்களின் பெற்றோர்களையும் பிரதமர் பாராட்டி வாழ்த்து தெரிவித்தார். அவர்களின் கொண்டாட்ட மகிழ்வில் இணைந்த பிரதமர் தொலைபேசி அழைப்பின் நிறைவாக "பாரத் மாதா கி ஜே" என்று முழக்கமிட்டார்.
இமாச்சல பிரதேசத்தில் அமைந்துள்ள இந்திய-சீன எல்லையில், ராணுவ வீரர்கள் மற்றும் மக்களுடன் தீபாவளியை பிரதமர் மோடி கொண்டாடினார்

ராணுவ வீரர்களுடன் தீபாவளியை கொண்டாடுவதற்காக இமாச்சல பிரதேசத்தின் கின்னவுர் மாவட்டத்தின் சும்டோவில் உள்ள இந்திய-சீன எல்லைக்கு சென்றார் பிரதமர் மோடி. இந்தோ திபெத் எல்லைப் போலீஸ் (ஐ.டி.பி.பி) வீரர்கள் மற்றும் இந்திய ராணுவ வீரர்களுடன் அளவளாவிய பிரதமர் அவர்களுக்கு இனிப்புகள் வழங்கினார். 2001ஆம் ஆண்டில் இருந்து ஒவ்வொரு ஆண்டும் தீபாவளி அன்று ராணுவ வீரர்களை சந்திப்பதை வழக்கமாக வைத்திருப்பதாக தெரிவித்தார் பிரதமர் மோடி. ராணுவ வீரர்களுக்கு வாழ்த்து அனுப்புவதற்காக ஆரம்பிக்கப்பட்ட தனது #Sandesh2Soldiers ட்விட்டர் பரப்புரைக்கு மிகப்பெரிய ஆதரவு கிடைத்திருப்பதை பிரதமர் பெருமிதத்துடன் தெரிவித்தார். முன்னாள் ராணுவ வீரர்கள் அனைவருக்கும் ஒரே பதவி நிலை, ஒரே ஓய்வூதியம் என்ற தனது வாக்குறுதியை நிறைவேற்ற முடிந்ததில் மகிழ்ச்சி கொள்வதாக தெரிவித்தார். ராணுவ தளபதி ஜெனரல் தல்பீர் சிங் பிரதமரின் இந்த சந்திப்பின் போது உடன் இருந்தார். சும்டோவில் இருந்து திரும்பும்போது அருகாமையிலுள்ள சாங்கோ என்ற கிராமத்தில் இறங்கி, அங்கிருந்த மக்களுக்கு வாழ்த்து தெரிவித்ததுடன், குழந்தைகளுக்கு இனிப்பு வழங்கி மகிழ்ந்தார் பிரதமர் மோடி.
பிரதமர் மோடியுடன் டோயோட்டோ நிறுவன தலைவர் திரு. அகியோ டோயோடா மற்றும் சுசூகி நிறுவன தலைவர் திரு. ஒ. சுசுகி சந்திப்பு

டோயோட்டோ நிறுவனத்தின் தலைவர் திரு. அகியோ டோயோடாவும் சுசூகி நிறுவன தலைவர் திரு. ஒ. சுசுகியும் புது தில்லியில் இன்று பிரதமர் திரு. நரேந்திர மோடியை சந்தித்து பேசினர். டோயோட்டோ – சுசுகி நிறுவனங்களின் வர்த்தகக் கூட்டுறவு மற்றும் எதிர்கால தொழில்நுட்ப வளர்ச்சி குறித்து இந்த சந்திப்பின் போது விவாதிக்கப்பட்டது. இந்த கூட்டுறவு மூலம் தொழில்நுட்பம் மற்றும் உற்பத்தி துறையில் டோயோட்டோ நிறுவனத்திற்கு இருக்கும் சர்வதேச வல்லமையை சிறிய கார்களை குறிப்பாக இந்தியாவிற்கு ஏற்றவாறு கார்களை உற்பத்தி செய்யும் உற்பத்தி வலிமை கொண்ட சுசுகி நிறுவனத்துடன் இணைக்கப்படும் என்று எதிர்பார்க்கப்படுகிறது. அது புதிய தொழில்நுட்ப வளர்ச்சிகளை இந்தியா பயன்படுத்த ஏதுவாக அமையும் என்று எதிர்பார்க்கப்படுகிறது. மேலும், உற்பத்தியை அதிகரிப்பதன் மூலம் இந்த தொழில்நுட்பத்திற்கு தேவையான உதிரி பாகங்களை உற்பத்தி செய்யும் உள்ளூர் உற்பத்தி வாய்ப்பை அதிகரிக்கும். அதனால், இந்த கூட்டுறவு முயற்சி இந்தியாவில் தயாரிப்போம் திட்டத்தை ஊக்குவிக்கும், வேலைவாய்ப்பை உருவாக்கும். மேலும், இந்தியாவில் இருந்து புதிய தொழில்நுட்பம் கொண்ட கார்களை ஏற்றுமதி செய்யும் வாய்ப்பும் உருவாகும்.
லண்டன் தாக்குதலுக்கு பிரதமர் கடும் கண்டனம்

லண்டனில் நடைபெற்ற தீவிரவாதத் தாக்குதலுக்கு பிரதமர் திரு. நரேந்திர மோடி கடும் கண்டனம் தெரிவித்துள்ளார். இந்த தாக்குதல்கள் அதிர்ச்சியளிக்கும் வகையிலும் வேதனை ஏற்படுத்தும் வகையிலும் இருப்பதாக அவர் தெரிவித்துள்ளார். “லண்டன் தாக்குதல்கள் அதிர்ச்சியும் வேதனையும் அளிக்கின்றன. நாம் அவற்றை வன்மையாக கண்டிக்கிறோம். இந்த தாக்குதலில் உயிரிழந்தவர்கள் குடும்பத்தினருடன் எனது சிந்தனைகள் உள்ளன. காயமடைந்தோர் குணமடைய நான் பிரார்த்திக்கிறேன்”. என்று பிரதமர் குறிப்பிட்டுள்ளார்.
பிங்காலி வெங்கய்யாவின் பிறந்தநாளில்  அவருக்கு பிரதமர் புகழாரம் சூட்டியுள்ளார்

பிங்காலி வெங்கய்யாவின் பிறந்தநாளில் அவருக்கு பிரதமர் திரு நரேந்திர மோடி புகழாரம் சூட்டியுள்ளார். ட்விட்டர் பதிவில் பிரதமர் கூறியிருப்பதாவது; “மாமனிதர் பிங்காலி வெங்கய்யாவின் பிறந்தநாளில் அவருக்கு நான் மரியாதை செலுத்துகிறேன். நாம் மிகவும் பெருமிதம் கொண்டுள்ள மூவண்ணக்கொடியை வழங்கிய அவரின் முயற்சிகளுக்காக நமது தேசம் எப்போதும் அவருக்கு கடமைபட்டிருக்கும். மூவண்ணக்கொடியிலிருந்து பலத்தையும், ஊக்கத்தையும் பெற்று தேசத்தின் முன்னேற்றத்திற்காக நாங்கள் தொடர்ந்து பாடுபடுவோம்.”
கார்கில் வெற்றி தினத்தை முன்னிட்டுஆயுதப்படைவீரர்களுக்கு பிரதமர்மரியாதை செலுத்தினார்.

கார்கில் வெற்றி தினத்தை முன்னிட்டு பிரதமர் திரு. நரேந்திர மோடி ஆயுதப்படை வீரர்களுக்கு மரியாதை செலுத்தினார். “இந்த கார்கில் வெற்றி தினத்தன்று,1999இல் நம் தேசத்தை உறுதியுடன் பாதுகாத்த நமது ஆயுதப்படையின்தைரியத்தையும், உறுதியையும் நாம் நினைவு கூர்வோம். அவர்களின் வீரம் தொடர்ந்து பல தலைமுறைகளுக்கு ஊக்கமளித்துவருகிறது. “ என்று தனது டுவிட்டரில் பிரதமர் தெரிவித்துள்ளார்.
“காச நோயை ஒழிப்போம்” மாநாட்டின் துவக்க விழாவில் பிரதமர் உரை

புது தில்லியில் நடைபெற்ற “காச நோயை ஒழிப்போம்” மாநாட்டின் துவக்க விழாவில் பிரதமர் திரு. நரேந்திர மோடி இன்று உரையாற்றினார். புது தில்லியில் நடைபெறும் “காச நோயை ஒழிப்போம்” என்ற இந்த மாநாடு காச நோயை முற்றிலும் அகற்றும் முயற்சியில் முக்கிய மைல்கல்லாக அமையும் என்று அவர் நம்பிக்கை தெரிவித்தார். இந்த நோயை ஒழிக்க எடுக்கப்படும் ஒவ்வொரு முயற்சியும் ஏழை மக்களின் வாழ்வை மேம்படுத்தும் முயற்சியோடு தொடர்புடையது. காச நோயை 2030 ஆம் ஆண்டுக்குள் ஒழிக்க வேண்டும் என்று சர்வதேச இலக்கு உள்ள அதே நேரத்தில் 2025 ஆம் ஆண்டுக்குள் அதனை நாட்டில் இருந்து முற்றிலும் ஒழிக்க இந்தியா இலக்கு வைத்துள்ளது என்று பிரதமர் கூறினார். இந்த இலக்கை அடைய மத்திய அரசு முழுமுயற்சி எடுத்து வருகிறது. இதில் மாநில அரசின் பங்கு மிகவும் முக்கியமானது. அதனால், அனைத்து மாநில முதல் அமைச்சர்களுக்கு நான் தனி தனியே இந்த இயக்கத்தில் சேருமாறு கேட்டு கடிதம் எழுதியுள்ளேன். காச நோயை ஒழிக்கும் இந்த போராட்டத்தில் முன்னணி காச நோய் மருத்துவர்கள் மற்றும் பணியாளர்களின் பங்கு மிகவும் முக்கியமானது. இந்த நோயில் இருந்து வெளியே வந்தவர்கள் மற்றவர்களுக்கு ஊக்கமாக திகழ்கின்றனர். குறிப்பிடப்பட்ட இலக்கை அடைய மத்திய அரசு எந்த வேகத்தில் செயல்பட்டு வருகிறது என்பதை குறிப்பிட இந்திரதனுஷ் இயக்கம் மற்றும் தூய்மை இந்தியா இயக்கத்தை பிரதமர் எடுத்துக்காட்டாக கூறினார்.
வடோதரா விபத்தில் நேரிட்ட உயிரிழப்புக்கு பிரதமர் இரங்கல்

பிரதமர் திரு.நரேந்திர மோடி, வடோதராவில் ஏற்பட்ட விபத்தில் நேரிட்ட உயிரிழப்பு குறித்து ஆழ்ந்த வருத்தம் தெரிவித்துள்ளார். திரு.மோடி பகிர்ந்துள்ள டுவிட்டர் பதிவில், “வடோதரா விபத்து குறித்து மிகுந்த வருத்தமுற்றேன். உயிரிழந்தவர்களின் குடும்பங்களுடன் துணை நிற்கிறேன். காயமுற்றவர்கள் விரைவில் குணமடைய பிரார்த்திக்கிறேன். அரசு நிர்வாகம் விபத்து ஏற்பட்ட இடத்தில் அனைத்து உதவிகளையும் செய்து வருகிறது” என்று கூறியுள்ளார்.
பிரதமர் நரேந்திர மோடி நவம்பர் 19-ம் தேதியன்று உத்திரப் பிரதேசம் ஜான்சியில் ”ராஷ்டிர ரக்‌ஷா சமர்ப்பன் பர்வ்” நிகழ்ச்சியில் கலந்து கொண்டு பாதுகாப்புத் துறையில் சுயசார்பு இந்தியாவை மேம்படுத்துவதற்கான உற்சாகத்தை ஏற்படுத்துவார்

உத்திரப்பிரதேசத்தின் ஜான்சியில் சுதந்திர இந்தியாவின் 75ஆம் ஆண்டு அமிர்தப் பெருவிழாவின் ஒரு பகுதியாக 17 நவம்பர் முதல் 19 நவம்பர் வரை நடைபெற்றுக் கொண்டிருக்கும் ராஷ்டிர ரக்‌ஷா சமர்ப்பன் பர்வ் (தேசிய பாதுகாப்பு அர்ப்பணிப்புத் திருவிழா) விழாவில் 19 நவம்பர் 2021 அன்று மாலை சுமார் 5.15 மணி அளவில் பாதுகாப்புத் துறைக்கான பல்வேறு முன்னெடுப்புகளை பிரதமர் திரு நரேந்திர மோடி தொடங்கி வைப்பதோடு சில திட்டங்களை நாட்டுக்கு அர்ப்பணிக்கவும் செய்வார். பாதுகாப்புத் துறையில் சுயசார்பு இந்தியா திட்டத்திற்கு முக்கியத்துவம் தரும் வகையில் பிரதமர் உள்நாட்டிலேயே வடிவமைக்கப்பட்டு தயாரிக்கப்பட்ட போர்த்தளவாடங்களை இராணுவப் படை தளபதிகளிடம் முறைப்படி ஒப்படைப்பார். இந்துஸ்தான் ஏரோநாட்டிக்ஸ் லிமிடெட் (HAL) வடிவமைத்து தயாரித்த இலகுரக போர் ஹெலிகாப்டரை (LCH) விமானப் படைத்தளபதியிடம் பிரதமர் ஒப்படைப்பார். இதே போன்று இந்திய ஸ்டார்ட்–அப்புகள் வடிவமைத்து உருவாக்கிய ட்ரோன்கள் / யுஏவி–க்களை ராணுவ படைத்தளபதியிடம் ஒப்படைப்பார். டிஆர்டிஓ வடிவமைத்து பாரத் எலெக்ட்ரானிக்ஸ் லிமிடெட் தயாரித்துள்ள கப்பற்படையின் கப்பல்களுக்குத் தேவையான அதிநவீன மின்னணு போர்த்தொழில் தொகுப்பினை கப்பற்படை தளபதியிடம் ஒப்படைப்பார். இலகுரக போர் ஹெலிகாப்டரில் அதிநவீன தொழில் நுட்பங்களும் மிகத் திறமையுடன் மறைவாக போரில் ஈடுபடுவதற்கான சிறப்பம்சங்களும் சேர்க்கப்பட்டுள்ளன. இந்திய ராணுவப் படைகள் இந்திய யுஏவி–க்களை பயன்படுத்துவது என்பது இந்திய ட்ரோன் தயாரிப்புத் தொழில்துறை சுற்றுச்சூழல் அமைப்பில் சிறப்புற்று வளர்கிறது என்பதற்கான சாட்சியமாக இருக்கிறது. அதிநவீன மின்னணு போர்த்தொழில் தொகுப்பானது டெஸ்ட்ராயர், ஃபிரிகேட் முதலான கப்பற்படையின் பல்வேறு கப்பல்களில் பயன்படுத்தப்படும். உத்திரப்பிரதேச பாதுகாப்பு தொழில் வழித்தடத்தின் ஜான்சி முனையத்தில் ரூ. 400 கோடி மதிப்பிலானத் திட்டத்திற்கு பிரதமர் அடிக்கல் நாட்டுவார். இராணுவ வாகனங்களை தாக்கக் கூடிய ஏவுகணைகளுக்குத் தேவையான உந்துவிசை அமைப்புகளை தயாரிப்பதற்காக ஒரு தொழிற்சாலை உருவாக்கப்படும். இந்தத் திட்டத்தை பாரத் டயனமிக்ஸ் லிமிடெட் செயல்படுத்தும். முன்னாள் என்சிசி மாணவர்கள் சங்கத்தை பிரதமர் தொடங்கி வைப்பார். முன்னாள் என்சிசி மாணவர்கள் என்சிசி–யோடு மீண்டும் தொடர்பு கொள்வதற்கு உதவியாக இருக்கும் வகையில் முறைப்படியான ஒரு இணையதளத்தை (பிளாட்ஃபார்ம்) உருவாக்கும் நோக்கத்தோடு இந்தச் சங்கமானது தொடங்கப்படுகிறது. முன்னாள் என்சிசி மாணவரான பிரதமர் இந்தச் சங்கத்தின் முதல் உறுப்பினராக தன்னைப் பதிவு செய்து கொள்வார். என்சிசி மாணவர்களுக்கான ஊக்குவிப்புப் பயிற்சி தேசிய செயல்திட்டத்தையும் பிரதமர் தொடங்கி வைப்பார். இந்த தேசியத் திட்டமானது என்சிசி–யின் 3 பிரிவினருக்கும் தேவையான ஊக்குவிப்புப் பயிற்சி வசதிகளை மேம்படுத்தும் நோக்கத்துடன் தொடங்கப்படுகிறது. என்சிசி–யின் ராணுவப் பிரிவினருக்கான துப்பாக்கிச் சுடுதல் கருவிகள் அமைத்தல், விமானப் பிரிவினருக்கான மைக்ரோலைட் ஃப்ளையிங் பாவிப்பு கருவிகள் அமைத்தல் மற்றும் கப்பற்படை பிரிவினருக்கான படகு வலித்தல் கருவிகள் அமைத்தல் ஆகியவை இதில் உள்ளடங்கும். தேசிய போர் நினைவகத்தில் மேம்படுத்தப்பட்ட எதார்த்த உலகம் என்பதன் அடிப்படையில் இயக்கப்படும் மின்னணு கூடங்களை பிரதமர், நாட்டுக்கு அர்ப்பணித்து வைப்பார். நினைவகத்திற்கு வருகை புரிபவர்கள் ஒரு பொத்தானை அழுத்துவதன் மூலம் தியாகிகளுக்கு மலர் அஞ்சலி செலுத்த இந்த மின்னணு கூடங்கள் உதவும்.
பிரதமர் திரு நரேந்திர மோடி, ஆஸ்திரிய குடியரசின் ஃபெடரல் அதிபர் மேன்மை பொருந்திய (டாக்டர்) அலெக்சாண்டர் வான் டெர் தொலைபேசி உரையாடல்

பிரதமர் திரு நரேந்திர மோடி, ஆஸ்திரிய குடியரசின் ஃபெடரல் அதிபர் மேன்மை பொருந்திய டாக்டர் அலெக்ஸாண்டர் வான் டெர் உடன் தொலைபேசி மூலம் உரையாடினார். அம்பான் புயலால் இந்தியாவில் ஏற்பட்ட பாதிப்புகளுக்கு ஆஸ்திரிய அதிபர் வருத்தம் தெரிவித்தார். கோவிட்-19 பெருந்தொற்று காரணமாக சுகாதார மற்றும் பொருளாதார பாதிப்புகளை எவ்வாறு தத்தமது நாடுகள் எதிர்கொள்கின்றன என்பது பற்றி இரு தலைவர்களும் கருத்துக்களைப் பரிமாறிக் கொண்டனர். தற்போதைய சவால்களை எதிர்கொள்வதற்கு சர்வதேச ஒத்துழைப்பின் முக்கியத்துவம் குறித்து அவர்கள் ஒப்புக்கொண்டனர். கோவிட் நோய்க்குப் பிந்தைய உலகில், இந்திய -ஆஸ்திரிய உறவுகளை வலுப்படுத்துவது, பன்முகப்படுத்துவது ஆகியவற்றுக்கான தங்கள் விருப்பத்தை இரு தலைவர்களும் மீண்டும் பகிர்ந்து கொண்டனர். உள்கட்டமைப்பு, தொழில்நுட்பம், ஆய்வு, புதுமை, சிறு மற்றும் நடுத்தரth தொழில் பிரிவுகள் ஆகியவற்றில் மேலும் அதிக அளவில் ஒருங்கிணைந்து செயல்பட வாய்ப்புள்ளது என்பதை பிரதமர் சுட்டிக்காட்டினார். மொத்த சுற்றுச்சூழலின் நலன் போன்ற நீண்டகால விஷயங்களுக்கு கவனம் செலுத்தக் கூடிய வகையில், தற்போதைய சுகாதார நெருக்கடியிலிருந்து உலகம் விரைந்து மீளும் என்று இரு தலைவர்களும் நம்பிக்கை தெரிவித்தனர். VR
பிரதமர் திரு. நரேந்திர மோடி மற்றும் வங்காளதேசப் பிரதமர் ஷேக் ஹசீனா தொலைபேசியில் உரையாடல்.

பிரதமர் திரு. நரேந்திர மோடி வங்காளதேசப் பிரதமர் ஷேக் ஹசீனாவுடன் தொலைபேசியில் உரையாடினார். பிரதமர் மோடி பிரதமர் ஷேக் ஹசீனாவுக்கும் வங்காளதேச மக்களுக்கும் தனது ரமலான் வாழ்த்துகளைத் தெரிவித்தார். ஆம்பான் புயல் இரு நாட்டிலும் ஏற்படுத்தியுள்ள சேதம் குறித்த மதிப்பீட்டை இரு தலைவர்களும் பகிர்ந்து கொண்டனர். மேலும் கொரோனா குறித்தும் இது தொடர்பாக இரு நாடுகளுக்கு இடையே உள்ள ஒத்துழைப்பு குறித்தும் விவாதித்தனர். இந்த சவால்களை சமாளிக்க இந்தியா வங்காளதேசத்துடன் துணை நிற்கும் என்று பிரதமர் மோடி உறுதியளித்தார். பிரதமர் ஷேக் ஹசீனாவும் வங்காளதேச மக்களும் நல்ல உடல் நலனும் செழிப்பும் பெற பிரதமர் மோடி தனது வாழ்த்துகளைத் தெரிவித்தார்.